Dié sjampoe-keps is perfek vir bedlêende pasiënteEnigiemand wat al ooit na ŉ persoon moes omsien wat aan die bed gekluister is, of iemand wat te swak is om self te bad of stort, sal weet hoe moeilik dit is om die persoon se hare te was. Die Khoki Rinse Free Shampoo Cap bied die oplossing en help jou om weer die persoon waardig te laat voel. Khoki Innovations is in 2019 gestig deur Jean-Pierre du Plessis. Khoki Innovations is ŉ afdeling van Homecookz (Edms) Bpk. Jean-Pierre is ‘n professionele rekenmeester en het besluit om dié onderneming op die been te bring wat as ŉ familieonderneming bedryf kon word. Jean-Pierre se pa is bedlêend en verlam weens ŉ verskeidenheid van gesondheidsprobleme. Sy ma, die primêre versorger, het baie gesukkel met sy persoonlike versorging wat hom nie pyn of lyding sou besorg nie. Ná omvattende navorsing het sy Jean-Pierre gevra om sjampoe-kepse in te voer waar mens nie die sjampoe hoef af te spoel nie. Hulle het dit toe op sy pa gebruik terwyl hy bedlêend was. Dit was baie belangrik dat water nie in sy ore of oë moes beland nie en om seker te maak dat die hele bed nie nat word van die water nie. Die produk het só goed gewerk dat Jean-Pierre besluit het om dit ook met ander te deel. Die terugvoer was uitstekend: gebruikers was baie opgewonde en baie positief oor die produk en die besluit is geneem om alleenreg te bekom vir verspreiding in Suider-Afrika. Die eerste besending voorraad is na Suid-Afrika gebring en Khoki Innovations het in 2019 sy deure oopgemaak. Khoki Innovations wil die lewe makliker maak vir mense wat uitdagings beleef met persoonlike versorging – hetsy dit is omdat die persoon te swak is, baie siek is of beperkte beweging het. Versorgers trek ook voordeel uit die produk omdat dit die fisiese las verlig om die pasiënt te hanteer. Die Khoki Rinse Free Shampoo Cap: Met die Khoki Rinse Free Shampoo Cap kan die gebruiker op enige plek en enige tyd hare was. Die persoon se hare kan in die bed of in ŉ stoel gewas word – jy hoef nie oor ŉ wasbak te buk nie en daar is nie nat handdoeke nie. Dit is baie eenvoudig om te gebruik en jy hoef nie bekommerd te wees dat jy water iewers gaan mors nie. Die produk is nie net vir swak of siek pasiënte of persone met beperkte beweeglikheid nie. Dit kan ook gebruik word deur iemand in ŉ hospitaal wat sukkel om by ŉ bad of stort uit te kom en wanneer hulle ontslaan word en nie die wond of verband mag nat maak nie, kan hulle ook die produk gebruik. Weens die waterbesparing is dit ook ideaal op plekke waar daar min of geen water is nie, byvoorbeeld by gastehuise, skole of selfs haarkappers. Die Khoki Rinse Free Shampoo Cap is baie maklik om te gebruik: Die Du Plessis’s het ŉ rondloperhondjie op die straat buite ŉ informele nedersetting opgetel en na ŉ nabygeleë veearts geneem. Die hondjie was ondervoed en baie maer. Hy sou nie veel langer op straat oorleef het nie. Die veearts het besluit om hom “Khoki” te doop. Khoki is nou ŉ gesonde hond en leef ŉ baie lekker lewe saam met die Du Plessis’s. Hulle het besluit om sy naam vir die maatskappy te gebruik weens die “goeie geluk” wat hy gekry het toe hy gered en aangeneem is. Khoki Rinse Free Shampoo Caps is in ŉ paar uitgesoekte winkels landswyd beskikbaar, maar onafhanklike agente verkoop ook die produk. Jy kan die produk ook aanlyn by www.khoki.africa aanskaf (prys sluit afleweringskoste in). Besoek www.khoki.africa vir ŉ lys van verskaffers en agente.